b'\n_START_ARTICLE_\nIgor Crnadak\n_START_SECTION_\n\xc5\xbdivotopis\n_START_PARAGRAPH_\nIgor Crnadak ro\xc4\x91en je u Zadru u Hrvatskoj u obitelji Mihaila i Ljubice. Osnovnu \xc5\xa1kolu i gimnaziju zavr\xc5\xa1io je u Banjoj Luci._NEWLINE_Crnadak se 1990-ih bavio novinarstvom. Radio je kao voditelj i producent, a pisao je i za zna\xc4\x8dajan broj pisanih medija. Od 1992. do 2001. bio je urednik radija "BIG", a istovremeno od 1996. do 1998. i dopisnik Glasa Amerike iz Banje Luke._NEWLINE_U Partiju demokratskog progresa u\xc4\x8dlanio se 1999. Izme\xc4\x91u 2000. i 2004. bio je \xc5\xa1ef Kluba odbornika PDP-a u Skup\xc5\xa1tini Grada Banje Luke. Istovremeno, izme\xc4\x91u 2001. i 2005. obna\xc5\xa1ao je direktorske du\xc5\xbenosti u poduze\xc4\x87u "Braniko", \xc4\x8diji je suvlasnik, a od 2001. do 2004. bio je i glasnogovornik PDP-a. U to vrijeme bio je i ekonomski savjetnik u "Fabrici duvana Banja Luka". Na lokalnim izborima odr\xc5\xbeanim u travnju 2004., bio je kandidat za Skup\xc5\xa1tinu Grada Banje Luke, no nije dobio dovoljno glasova. Diplomirao je na Ekonomskom fakultetu u Banjoj Luci 2004. Od 2005. do 2007. bio je izvr\xc5\xa1ni direktor PDP-a. Imenovan je \xc4\x8dlanom Povjerenstva za europske integracije Narodne skup\xc5\xa1tine Republike Srpske 2006. Strana\xc4\x8dkim tajnikom za me\xc4\x91unarodne odnose imenovan je 2009._NEWLINE_U Vije\xc4\x87u ministara BiH pod predsjedanjem Nikole \xc5\xa0piri\xc4\x87a zamijenio je zamjenicu ministra obrane Selme Cikoti\xc4\x87a Marinu Pende\xc5\xa1 26. o\xc5\xbeujka 2007. Ponovno je imenovan zamjenikom ministra obrane Cikoti\xc4\x87a 28. prosinca 2007., tako\xc4\x91er pod \xc5\xa0piri\xc4\x87evim predsjedanjem. Mandat mu je istekao 12. sije\xc4\x8dnja 2012._NEWLINE_Na op\xc4\x87im izborima u BiH odr\xc5\xbeanim u listopadu 2014., bio je kandidat za Zastupni\xc4\x8dki dom PS BiH. Nije uspio pro\xc4\x87i. Ni na sljede\xc4\x87im op\xc4\x87im izborima odr\xc5\xbeanim u listopadu 2014., nije uspio u\xc4\x87i u Zastupni\xc4\x8dki dom PS BiH. Po okon\xc4\x8danju mandata radio je u komercijalnom sektoru firme "Braniko", a 2011. imenovan je generalnim tajnikom PDP-a. U Vije\xc4\x87u ministara pod predsjedanjem Denisa Zvizdi\xc4\x87a imenovan je ministrom vanjskih poslova BiH 31. o\xc5\xbeujka 2015.'